Allerede [[1871]] havde firmaet fået lokale på [[Kongens Nytorv]] i det daværende [[Hotel du Nord]], men i [[1889]] købte det en ejendom ved siden af og i [[1890]] selve det gamle hotel, hvorpå begge ejendommene blev nedrevet og det nuværende [[Magasin du Nord]] opført. Her udviklede sig så den her i landet enestående, kæmpemæssige manufaktur-, konfektions- og udstyrsforretning, der stadig har gjort udvidelser; den skaffede sig over 50 filialer i provinserne og slog desuden ind på selv at fabrikere en meget væsentlig del af sine handelsgenstande. Ude på [[Nørrebro (København)|Nørrebro]] fik firmaet i [[1876]] et væveri, Vett, Wessel & Fiala, der i [[1887]] blev til [[Dampvæveriet]] og Møbelstoffabrikken i [[Landskronagade]], og i [[1897]] stiftedes [[aktieselskab]]et "Magasin du Nords Møbelfabrik og Kunstsnedkeri". Ideen til denne altomfattende forretning fik Wessel ved et besøg på [[Exposition Universelle (1867)|verdensudstillingen]] i [[Paris]] [[1867]], og i det hele havde hans mange rejser, der førte ham til både [[Egypten]], [[Indien]] og [[Amerika]], spillet en stor rolle i forretningens udvikling. [[1899]] gik den hidtil private forretning over til et aktieselskab med en kapital på næsten 8 millioner kr., og i dettes bestyrelse fik de tidligere ejere selvfølgelig sæde, men samtidig overdrog de direktionen til yngre kræfter. Wessel var for øvrigt desuden medlem af [[Nationalbanken]]s repræsentantskab, af bestyrelserne for [[Dansk Husflidsselskab]], fængselsselskabet [[Fængselshjælpen]], [[KTAS|Københavns Telefon-Aktieselskab]] samt en del andre aktieselskaber.
Historie Erhvervsliv